《偈》
宋代·释警玄

我昔初机学道迷，万水千山觅见知。
明今辨古终难会，直说无见转更疑。
蒙师点出秦时镜，照见父母未生时。
如今觉了何所得，夜放乌鸡带雪飞。

作者简介：释警玄（九四三～一○二七），真宗大中祥符中避国讳改为警延，江夏（今湖北武汉）人，俗姓张。依智通禅师出家，年十九为大僧。后谒鼎州梁山观禅师，观殁，辞塔至大阳，谒坚禅师，坚欣然让法席，使主之。仁宗天圣五年卒，年八十五。《五灯会元》卷一四、《禅林僧宝传》卷一三人传。今录诗五首。